Kommissionens forordning (EF) nr. 2137/2002

af 29. november 2002

om ændring af forordning (EF) nr. 2789/1999 om handelsnormer for spisedruer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 545/2002(2), særlig artikel 2, stk. 2, og

ud fra følgende betragtninger:

(1) Kommissionens forordning (EF) nr. 2789/1999(3), senest ændret ved forordning (EF) nr. 716/2001(4), har fastsat bestemmelser om kvalitet, størrelsessortering og tolerancer vedrørende spisedruer.

(2) For at opnå gennemsigtighed på verdensmarkedet bør der tages hensyn til den norm for spisedruer, som er anbefalet af arbejdsgruppen for fastsættelse af normer for letfordærvelige produkter og kvalitetsudvikling under De Forenede Nationers Økonomiske Kommission for Europa. Da denne norm i løbet af de sidste to år er blevet ændret flere gange, er det hensigtsmæssigt at ajourføre EF-normerne.

(3) Spisedruernes modenhed og dermed smagskvalitet er direkte afhængig af sukkerindholdet og forholdet mellem surhedsgraden og sukkerindholdet for de pågældende produkter. For at undgå, at der afsættes spisedruer, hvis kvalitet ikke er tilfredsstillende, er det hensigtsmæssigt at fastsætte mindsteværdier for sukkerindholdet samt et generelt krav vedrørende sukker/surhedsforholdet.

(4) Bestemmelserne vedrørende størrelsessortering af spisedruer er vanskeliggjort af, at der findes tre lister over sorter i tillægget til normerne. Med henblik på en forenkling af bestemmelserne bør to af de tre lister udgå.

(5) Det er derfor nødvendigt at ændre forordning (EF) nr. 2789/1999.

(6) De erhvervsdrivende bør med henblik på anvendelsen af bestemmelserne i nærværende forordning foretage visse tekniske tilpasninger af blandt andet deres emballeringsfaciliteter. Denne forordning skal således anvendes på et passende tidspunkt efter ikrafttrædelsesdatoen.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 2789/1999 affattes som angivet i nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den første dag i den tredje måned efter ikrafttrædelsesmåneden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. november 2002.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 84 af 28.3.2002, s. 1.

(3) EFT L 336 af 29.12.1999, s. 13.

(4) EFT L 100 af 11.4.2001, s. 9.

BILAG

I bilaget til forordning (EF) nr. 2789/1999 foretages følgende ændringer:

1. I afsnit II (Bestemmelser vedrørende kvalitet), punkt A (Mindstekrav), affattes femte afsnit således:

Druesaften skal have et refraktometrisk indeks på mindst:

- 12° Brix for sorterne Alphonse Lavallée, Cardinal og Victoria

- 13° Brix for alle andre sorter med sten

- 14° Brix for alle sorter uden sten.

Endvidere skal alle sorter have et tilfredsstillende sukker/surhedsforhold.

Spisedruerne skal være tilstrækkeligt udviklede og modne, således at de kan:

- tåle transport og håndtering, og

- ankomme til bestemmelsesstedet i tilfredsstillende stand.

2. I afsnit III (Bestemmelser vedrørende størrelsessortering) foretages følgende ændringer:

a) i andet afsnit affattes tabellensåledes:

">TABELPOSITION>"

b) tredje, fjerde og femte afsnit udgår.

3. I afsnit IV (Bestemmelser vedrørende tolerancer), punkt B (Størrelsestolerancer), indsættes følgende afsnit:

iii) Klasse "Ekstra", I og II: I hver detailsalgspakning af en nettovægt på højst 1 kg tillades en klase, som vejer under 75 g, for at nå op på den anførte vægt, såfremt klasen opfylder alle øvrige krav til den angivne klasse.

4. Tillægget affattes således:

"Tillæg

Udtømmende liste over sorter med små druer

>TABELPOSITION>"